<classify> ANDREW MSECHU na NORA DAMIAN Rais mstaafu Benjamin Mkapa, amesema nchi wanachama wa Jumuiya ya Maendeleo Kusini mwa Afrika SADC, zinatakiwa kukabiliana na ukiritimba wa mataifa ya magharibi ambayo yamekuwa yakifanya jitihada za kuhodhi rasilimali na masoko ya nchi hizo. Akizungumza katika mjadala wa umma kuhusu kuboresha ushirikiano Sadc:mafanikio, changamoto na fursa uliofanyika Chuo Kikuu cha Dar es Salaam jana,Mkapa alisema ni wazi nchi 16 wanachama wa Sadc bado zinakandamizwa na mataifayaliyozitawala wakati wa ukoloni, ambayo yanaona bado yana haki ya kuhodhirasilimali na masoko. Bado kuna ukandamizaji wa hali ya juu, inaonekana wazi kwamba hatakatika hazina ya rasilimali zetu, bado inamilikiwa na mataifa yaliyokuwamakoloni na mataifa yetu bado yanaendelea kuruhusu. Iwapo tutaelewa kuwa rasilimali hizi ni ufunguo wa maendeleo kwa sikuzijazo, tutahakikisha mataifa yetu yanamiliki rasilimali hizi natunazibadilisha kwa ajili ya kusaidia kubadilisha maisha ya watu wetu. Hii itasaidia kuwaweka watu wetu karibu zaidi, ninajua haitakuwa kamawakati ule wa mapambano ya ukombozi, lakini itakuwa karibu kwa namnatutakavyousimamia ukaribu huu kwa sasa, alisema. Alisema katika kusimamia hilo, uongozi wa juu unatakiwa kuimarishausimamizi na kuweka mikakati maalumu ya kumiliki rasilimali katika kila nchikwa kuwa kuna soko la zaidi ya watu milioni 300 katika ukanda huo wa Sadc. Mkapa alisema japokuwa yeye amestaafu na yuko nje ya ofisi kwa miaka14 sasa, amekuwa akisoma na kufuatilia mambo. Naona iwapo tunataka kuendelea hatuwezi kuendelea kuruhusu nchizilizoendelea kumiliki rasilimali zetu na kubadilisha soko letu kuwa soko laona kuzuia juhudi za kuanzisha masoko yetu na kumiliki rasilimali zetu. Mimi ninaona hii bado ni changamoto. Ukiniuliza kuwa ningefanya nini,kwa kweli niko nje na nina umri wa miaka 14 zaidi tofauti na nilivyokuwamadarakani, lakini ni suala ambalo nililipigania pia, alisema. Mkapa alisema katika kusimamia ujenzi wa Sadc iliyo imara, ni lazimakuwe na mipango, utekelezaji na kufanya tathmini ya utekelezaji. Alisema kwa sasa inaonekana hakuna mpango mkakati unaosimamiwa kikamilifu,ndiyo maana Sekretarieti ya Sadc imekuwa ikihimiza nchi wanachama zijitoe kikamilifu. Tumekuwa wazuri wa kuweka mikakati, lakini suala la nini cha kufanya,nani afanye, ufadhili utakuwaje, nani atafanya tathmini, nani ataweka nguvukubwa zaidi hakuna, ndiyo maana tumekuwana vikao vingi kila wakati na tumeongeza vikao hadi viwili kwa mwaka kutokakimoja, alisema. Aliongeza kuwa imefikia hatua viongozi wa Sadc wanafikiria wakiiga nakuweka mambo kama zilivyo nchi zilizoendelea, hata kuiga mfumo na muundo waJumuiya ya Ulaya EU watakuwa wamefanikiwa. Alisema ni vyema kukubali kuwa nchi hizi ni tofauti kwa mambo mengi,lakini zinaunganishwa na uhitaji kila mmoja kutokana na rasilimaliinayokosekana kwake na kupatikana kwingine. Mkapa alisema anakumbuka aliwahi kuwa Katibu binafsi wa Baba wa Taifa,Mwalimu Julius Nyerere na wakati huo, hasa wakati wa harakati za ukombozi,alijitoa kweli kweli. Alisema kuwa wakati huo alikuwa akiona jambo haliendi sawa alikuwaakiitisha mkutano hata ndani ya saa 24 na alihakikisha mambo yote yanakwenda. Mkapa alisema kwa sasa bado inaonekana mwamko wa wananchi kuhusu Sadc ukochini, hivyo ni vyema kuhakikisha kunakuwa na mkakati wa kuifanya iwe ya watu,kwa kutoa elimu kwa umma na kuuelewesha kuhusu umuhimu wa uwepo wake na faidazake kwa wananchi kwenye nchi wanachama. VIJANA Akizungumzia kuhusu mchango wa vijana, Mkapa alisema anaona wengihawaelewi uhalisia wa mapambano ya ukombozi na hawajapata taarifa za kutoshakuhusu mapambano hayo, kwa hiyo bado wengi hawajajua umuhimu wa Sadc na namnavijana wa wakati huo wa mapambano walivyochangia kuleta ukombozi. Alisema ni wazi idadi kubwa ya watu katika Sadc kwa sasa ni vijanaambao wanatakiwa kueleweshwa namna wanavyoweza kutumia jumuiya hii na kutumiateknolojia kwa manufaa, kuliko kukubali kuzubaishwa na mitandao ya kijamii. Ni lazima tuhakikishe vijana wanatambua fursa zilizopo Sadc,tuwajengee uwezo na kuhakikisha kuwa wanaajirika au wanaweza kujiajiri. Katikahili, tuhakikishe mfumo wetu wa elimu unawaandaa na kuwapa stadi ambazozitawanufaisha na kuwafanya kuwa watu muhimu katika kusimamia rasilimali nakuziendeleza, alisema. Mkapa alisema iwapo hakutakuwa na kipaumbele maalumu cha kuwafanyavijana wachangamkie fursa katika uchumi wa kidigitali, itakuwa kikwazo katikakufikia malengo ya kikanda. Alisema hayo hayawezi kutokea hivi hivi, bali kwa kuwa na Serikalizinazoipa fursa ya kuzalisha ajira, kwa kuweka sera na sheria zinazosimamiaeneo hilo, kwa kufanya tathmini ya kina kuhusu aina ya ajira zinazotakiwakuzalishwa. Mkapa alisema ni wazi kwamba kwa sasa teknolojia imeathiri maisha yawatu wengi na anaona ipo haja ya kuangalia namna ya kuwa na teknolojia yadigitali ambayo inawafanya vijana kuwawazalishaji.  <topic>: KITAIFA 